Tumbukų kalba
Tumbukų kalba arba čitumbuka (chiTumbuka) – Nigerio-Kongo kalbų šeimos, bantų kalbų grupės kalba. Vartojama daugiausia tumbukų tautybės žmonių, paplitusi Malavyje (šiaurėje), Zambijoje (rytuose) bei Tanzanijoje. Kalbančiųjų skaičius – 1,5-2 mln. žmonių. Išskiriamos šios tumbukų kalbos tarmės: čitumbuka, čikamanga (kamanga, henga), kandavire, čipoka, jombe, senga, fungve, venja, nenja, ngoni (magodi), fililva (filirva), heve (heva), nthali. Miestuose vartojama tumbukų kalba smarkiai paveikta čevų kalbos ir gerokai skiriasi nuo kaimuose vartojamos tumbukų kalbos. Rumfi gyvenvietės tarmė laikoma lingvistiškai gryniausia. Rašytiniai šaltiniai žinomi nuo XX a. vid.